Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: 14. Az Alapítvány az 1997. évi CLVI. törvény 4. §-a
Paragraph Index: 1520

1. A felelősség elve és mértéke 1.1. A postaigazgatások felelősek a felvevő munkahelyeken befizetett, illetve a megbízó számlájáról leemelt összegekért mindaddig, amíg az utalványokat szabályszerűen ki nem fizették, illetve a kedvezményezett számláján az összeget jóvá nem írták. 1.2. Az igazgatások felelősek az általuk szolgáltatott olyan téves információkért, amelyek a kifizetés elmaradását eredményezték, vagy hibákat okoztak a pénzátutalás végrehajtásában. A felelősség kiterjed az átszámítási és a továbbítási hibákra is. 1.3. A postaigazgatások minden felelősség alól mentesülnek: 1.3.1. az értékpapírok és a megbízások továbbításának, intézésének vagy kifizetésének késedelme esetén; 1.3.2. ha a pénzátutalás végrehajtásáról azért nem tudnak számot adni, mert a szolgálati okiratok erőhatalom következtében megsemmisültek, hacsak felelősségüket másképp nem bizonyították be; 1.3.3. ha a feladó az Egyezmény 30. Cikk 1. bekezdésében előírt határidőn belül nem nyújtott be tudakozványt; 1.3.4. ha a kibocsátó országban az utalvány elévülési határideje lejárt. 1.4. Visszatérítés esetén — bármi legyen is annak oka — a feladó részére visszafizetendő összeg nem lehet magasabb az általa befizetett, illetve a számlájáról leemelt összegnél. 1.5. Az igazgatások egymás között olyan, átfogóbb felelősségi feltételek alkalmazásában is megállapodhatnak, amelyek jobban megfelelnek belföldi szolgálataik követelményeinek. 1.6. A felelősség elvének alkalmazását szabályozó feltételeket, és különösen a felelősség megállapítását, az esedékes összegek kifizetését, a visszkeresetet, a kifizetési határidőt és a kártérítő igazgatás részére történő visszafizetéssel kapcsolatos rendelkezéseket a Szabályzat rögzíti. 2001/78. szám V. Fejezet SZÁMADÁSOK, ÖSSZEKÖT Ő SZÁMLÁK

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes